HOTĂRÂRE Nr. 663/2016 din 14 septembrie 2016

privind instituirea regimului de arie naturală protejată şi declararea ariilor de protecţie specială avifaunistică ca parte integrantă a reţelei ecologice europene Natura 2000 în România

EMITENT: GUVERNUL ROMÂNIEI

PUBLICATĂ ÎN: MONITORUL OFICIAL NR. 743 din 23 septembrie 2016

În temeiul art. 108 din Constituţia României, republicată, şi al art. 8 alin. (1) lit. b) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Guvernul României** adoptă prezenta hotărâre.

ART. 1

Se declară şi se instituie regimul de arie naturală protejată, parte integrantă a reţelei ecologice europene Natura 2000, şi se aprobă încadrarea în categoria de management ca arie de protecţie specială avifaunistică pentru siturile prevăzute în anexa care face parte integrantă din prezenta hotărâre.

ART. 2

Limitele ariilor de protecţie specială avifaunistică prevăzute în anexă se pun la dispoziţie de către autoritatea publică centrală pentru protecţia mediului, prin intermediul serviciilor de vizualizare şi de descărcare ale setului de date "ariile naturale protejate din România", care poate fi găsit prin intermediul serviciilor de căutare prin intermediul geoportalului INSPIRE al Comisiei Europene, la adresa http://inspire-geoportal.ec.europa.eu/discovery/, în termen de 15 zile de la intrarea în vigoare a prezentei hotărâri, în condiţiile legii.

ART. 3

Autoritatea publică centrală pentru protecţia mediului va raporta baza de date aferentă siturilor Natura 2000, conform procedurilor de raportare specifice stabilite de Comisia Europeană.

PRIM-MINISTRU

**DACIAN JULIEN CIOLOŞ**

Contrasemnează:

Ministrul mediului, apelor şi pădurilor,

**Cristiana Paşca Palmer**

Viceprim-ministru,

ministrul dezvoltării regionale şi administraţiei publice,

**Vasile Dîncu**

Viceprim-ministru, ministrul economiei,

comerţului şi relaţiilor cu mediul de afaceri,

**Costin Grigore Borc**

Ministrul transporturilor,

**Petru Sorin Buşe**

p. Ministrul agriculturii şi dezvoltării rurale,

**Dumitru Daniel Botănoiu,**

secretar de stat

Bucureşti, 14 septembrie 2016.

Nr. 663.

ANEXĂ

**Lista ariilor de protecţie specială avifaunistică**

1. ROSPA0150 Acumulările Sârca - Podu Iloaiei

2. ROSPA0151 Ciobăniţa - Osmancea

3. ROSPA0152 Coridorul Ialomiţei

4. ROSPA0153 Defileul Crişului Alb

5. ROSPA0154 Galicea Mare - Băileşti

6. ROSPA0155 Goicea - Măceşu de Sus

7. ROSPA0156 Iazul Mare - Stăuceni - Drăcşani

8. ROSPA0157 Mlaştina Iezerul Dorohoi

9. ROSPA0158 Lacul Ciurbeşti - Fânaţele Bârca

10. ROSPA0159 Lacurile din jurul Măscurei

11. ROSPA0160 Lunca Buzăului

12. ROSPA0161 Lunca Mijlocie a Argeşului

13. ROSPA0162 Mânjeşti

14. ROSPA0163 Pădurea Floreanu - Frumuşica - Ciurea

15. ROSPA0164 Pescăria Nădlac

16. ROSPA0165 Piatra Craiului

17. ROSPA0166 Plopeni - Chirnogeni

18. ROSPA0167 Râul Bârlad între Zorleni şi Gura Gârbăvăţului

19. ROSPA0168 Râul Prut

20. ROSPA0169 Tinovul Apa Lină - Honcsok

21. ROSPA0170 Valea Elanului

22. ROSPA0171 Valea Izei şi Dealul Solovan

23. ROSPA0147 Valea Râului Negru

---------------